Академтеатр сәхнәһендә Салауат башҡорт дәүләт драма театрының Башҡортостандың халыҡ яҙыусыһы Ноғман Мусин повесы буйынса Ғүмерҙең бер мәле спектакле бара. Райманды Әмир улым башҡара. Сценарий буйынса Редактор Раймандың бит-муйынын миндек менән ҡайыҙлай башлағас, үҙем дә һиҙмәҫтән, йоҙроҡтарым төйнәлде. Көскә үҙемде тыйҙым, миндек битемде семетте. Сәхнә булһа ла, уйын булһа ла, улыңдың йөҙөнә һуғыуҙарын кисереүе ауыр икән, дуҫтар. Шуға күрә лә спектакль һуңынан театр коллективы күмәкләп фотоға төшкәндә яндарына барманым. Улымдың дуҫы Радик Ғәлиуллинға ҡаты бәрелеүҙән ҡурҡтым. Һуңынан һыуынғас, рәхәтләнеп көлдөм. Алйот!Ошоға оҡшаш бер хәл-вағиға ла иҫкә төштө шул саҡ. Азамат Ғафаровтың бала сағында атаһы Фидан Ғафаров Ғәлиәбаныу спектаклендә Хәлилде уйнаған. Исмәғил Хәлилде атып үлтергәс, Азамат сәхнәгә йүгереп сығып, Исмәғилде йоҙроғо менән төйгөсләй башлаған...